***Списък на значимите археологически обекти, архитектурни паметници и исторически места в прилежащите на резерват „Узунбуджак“ територии***

**От района общините Малко Търново и Царево**

1. Гробница в м. „Мишкова нива“ – намира се на 13 km югозападно от гр. Малко Tърново. Отнася се към V- III в. пр. Хр. по време на разцвета на тракйиската култура;
2. Гробница в м. „Пропада“, намира се на 5 km северозападно от гр. Малко Търново;
3. Скално светилище, разположено в местността „Камъка“ – върху самата скала са издълбани т. на. „соларни кръгове“. Те се асоциират със слънчевия култ и Бог Аполон;
4. Паметникът в местността „Петрова нива“ е един от най-значимите исторически паметници в община Малко Търново. През 1903 г. в тази местност се взема историческото решение за вдигане на Илинденско-Преображенското въстание в Източна Тракия и Странджа. В чест на загиналите преображенци всяка година на това място се организира Национален възпоменателен събор;
5. Параклис „Св. Богородица“ – намира се на 3 km северозападно от гр. Малко Търново, в м. Пейково;
6. Параклис „Божейме“ – намира се на 3 km в югоизточна посока от гр. Малко Търново, в м. Църногорово. Там от далечни времена е имало манастирче с аязмо;
7. В района на общината има над 60 параклиса – „Св. Панталеймон“, „Св. Мина“ и др.;
8. Големият врис (извор) – символ за град Малко Търново. Изграден е през 1862 г. Преди да бъде покрит е служел и за аязмо, където се извършвали молебени за дъжд;
9. Църква „Успение Богородично“ – разположена е в центъра на гр. Малко Търново, построена е през 1745 г. Тук се съхраняват повече от 150 икони, част от които датират от началото на XIX в.;
10. Източно-католически храм „Св. Троица“ – църквата е строена през 1931-1936 г. и съхранява икони от одринската църква „Св. Св. Кирил и Методий“;
11. Исторически музей Малко Търново - петте експозиции на Исторически музей Малко Търново са разположени в 3 къщи, типични представители на странджанската възрожденската архитектура. В първата са подредени археологическите паметници, открити през последните десетилетия в обектите около и в града. Иконната живопис е представена в отделна експозиция с образци от местни майстори. Исторически музей Малко Търново е включен под № 7 в списъка на 100-те национални туристически обекта;
12. “Св. Св. Кирил и Методий” – дървено одърче близо до столнината на “Света Марина” - най-богато украсената църква в региона. Най-забележителен е иконостасът с иконите. Дървените колонки подражават на древен ордер и в долната си част имат струговани бази и канелюри. Между тях са разположени розети, пищни гирлянди, листа и цветове, съчетани в локални и общи композиции, които поразяват с красотата, изяществото и хармонията си. По време на Преображенското въстание през 1903 г. църквата е претърпяла пожар;
13. Одърче “Св. Петка” с аязма, намиращо се на 1 km северно от с. Кости;
14. “Св. Костадин”, намиращ се на малък хълм с аязма на около 1,5 km западно от с. Кости;
15. “Св. Богородица” – подновено наскоро, изградено от дърво параклисче с аязма на 3 km източна посока;
16. “Св. Георги” – подновен дървен параклис с аязма, разположен на 4 km южно от с. Кости в местността Одерьето в западна посока;
17. “Св. Димитър” – малък параклис с аязма, намиращ се на 1 km от с. Кости в западна посока.