***Таблица № 1.13.2-2******Видове висши растения, които се предлагат като обекти на специални мерки за опазване в резерват „Узунбуджак“***

| **№** | **Вид** | **Обосновка** | **Мерки** |
| --- | --- | --- | --- |
|  | *Cicer montbretii* | Застрашен вид, включен в Червена книга на България и защитен от ЗБР (Приложение 3). Основната част от световната популация на вида е на Балканския полуостров. В България е установен само в Странджа и по южно Черноморско крайбрежие с не повече от 15 малки по площ (до 20 m2) находища, с единични екземпляри.  За резервата се посочват 2 находища. Расте в покрайнините на дъбови гори и по ерозирани крайпътни склонове. Слабо конкурентен вид, възпроизводителните процеси са подтиснати от доминирането на туфести житни треви в тревните съобщества, в които се развива. | Периодични наблюдения за проследяване промените в числеността – мониторинг. |
|  | *Hypericum androsaemum* | Застрашен вид, включен в Червена книга на България и защитен от ЗБР (Приложение 3). Разпространен само в Странджа, в резерватите „Силкосия” и „Узунбуджак” където са установени единични разпръснати екземпляри. Обект на НСМБР, но е предвидено мониториране на вида само в резерват „Силкосия”. Чувствителен към климатични промени (засушаване). | Мониторинг в границите на резервата с отчитане влиянието на климатичните промени върху развитието на растенията. |
|  | *Lens ervoides* | Застрашен вид, включен в Червена книга на България и защитен от ЗБР (Приложение 2а). Разпространен само в Странджа, известни са 4 находища. За резервата се посочва 1 находище с малка по площ и с много ниска численост популация. Едногодишно растение с подтисната възобновяемост, чувствително към сукцесионни промени в местообитанията. | Мониторинг. Научни изследвания върху семенна продукция и кълняемост на семената. |
|  | *Trifolium ligusticum* | Застрашен вид, включен в Червена книга на България и защитен от ЗБР (Приложение 2а). Единственото находище в България е в резервата. Едногодишно растение с кратък жизнен цикъл, чувствително към промени в климата. Уязвим от нарушения на местообитанието. | Мониторинг. Научни изследвания върху семенна продукция, кълняемост на семената, влияние на климатичните промени. |
|  | *Vicia incisa* | Застрашен вид, включен в Червена книга на България. Освен 4 находища в Странджа, са известни още само 2 находища в страната. Част от известните в миналото находища са унищожени. В резервата е установен в 1 находище. Едногодишно растение, уязвимо от промени в микроклимата и условията в местообитанията. | Мониторинг. Научни изследвания върху семенна продукция, кълняемост на семената, наблюдения върху условията в местообитанието. |